Απόφαση της Επιτροπής

της 28ης Νοεμβρίου 2002

για την έγκριση των προγραμμάτων για την παρακολούθηση των ΜΣΕ που υποβλήθηκαν από τα κράτη μέλη για το 2003 και για τον καθορισμό του επιπέδου της χρηματοδοτικής συνδρομής της Κοινότητας

[κοινοποιηθείσα υπό τον αριθμό Ε(2002) 4592]

(2002/934/ΕΚ)

Η ΕΠIΤΡΟΠΗ ΤΩΝ ΕΥΡΩΠΑΪΚΩΝ ΚΟIΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572(2), και ιδίως το άρθρο 24 παράγραφος 6,

Εκτιμώντας τα ακόλουθα:

(1) Η απόφαση 90/424/ΕΟΚ προβλέπει τη δυνατότητα χρηματοδοτικής συμμετοχής της Κοινότητας για την εξάλειψη και την παρακολούθηση ορισμένων ζωονόσων.

(2) Τα κράτη μέλη έχουν υποβάλει προγράμματα το 2003 για την παρακολούθηση των μεταδοτικών σπογγωδών εγκεφαλοπαθειών (ΜΣΕ) στα βοοειδή και στα αιγοπρόβατα.

(3) Μετά από την εξέτασή τους, διαπιστώθηκε ότι τα εν λόγω προγράμματα πληρούν τα κοινοτικά κριτήρια σχετικά με την παρακολούθηση της νόσου αυτής, σύμφωνα με την απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό των κοινοτικών κριτηρίων που εφαρμόζονται στις ενέργειες εξάλειψης και επιτήρησης ορισμένων ζωονόσων(3), όπως τροποποιήθηκε από την οδηγία 92/65/ΕΟΚ(4).

(4) Τα προγράμματα αυτά περιλαμβάνονται στον κατάλογο προτεραιότητας των προγραμμάτων για την εξάλειψη και την επιτήρηση των ζωονόσων τα οποία μπορεί να είναι επιλέξιμα για τη χρηματοδοτική συνδρομή της Κοινότητας κατά το 2003. Ο κατάλογος αυτός καταρτίστηκε με την απόφαση 2002/798/ΕΚ της Επιτροπής(5).

(5) Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2002, για τη θέσπιση κανόνων για την πρόληψη, τον έλεγχο και την εξάλειψη ορισμένων μεταδοτικών σπογγοειδών εγκεφαλοπαθειών(6), όπως τροποποιήθηκε τελευταία από τον κανονισμό (ΕΚ) αριθ. 1494/2002 της Επιτροπής(7), καθορίζει νέους κανόνες για την παρακολούθηση των μεταδοτικών σπογγοειδών εγκεφαλοπαθειών (ΜΣΕ) στα βοοειδή και στα αιγοπρόβατα.

(6) Δεδομένης της σημασίας των προγραμμάτων αυτών για την επίτευξη των κοινοτικών στόχων στον τομέα της υγείας των ζώων και της δημόσιας υγείας είναι σκόπιμο στην περίπτωση αυτή να αντισταθμιστούν κατά 100 % οι δαπάνες που βαρύνουν τα κράτη μέλη για την αγορά συνόλων υλικών δοκιμής (test-kits) και αντιδραστηρίων, μέχρι ενός ανώτατου χρηματικού ποσού ανά σύνολο δοκιμής και ανά πρόγραμμα παρακολούθησης των ΜΣΕ.

(7) Ο κανονισμός (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(8), προβλέπει ότι τα προγράμματα για την παρακολούθηση και την εξάλειψη ζωονόσων χρηματοδοτούνται από το τμήμα εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για σκοπούς δημοσιονομικού ελέγχου, εφαρμόζονται τα άρθρα 8 και 9 του κανονισμού (ΕΚ) αριθ. 1258/1999.

(8) Η χρηματοδοτική συμμετοχή της Κοινότητας χορηγείται με την προϋπόθεση ότι υλοποιούνται αποτελεσματικά οι σχεδιαζόμενες ενέργειες και ότι οι αρχές παρέχουν όλη την απαραίτητη πληροφόρηση εντός των καθορισμένων προθεσμιών.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το πρόγραμμα για την παρακολούθηση των ΜΣΕ που έχει υποβληθεί από το Βέλγιο εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 4719000 ευρώ.

Άρθρο 2

1. Το πρόγραμμα για την παρακολούθηση των ΜΣΕ που έχει υποβληθεί από την Δανία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 2977000 ευρώ.

Άρθρο 3

1. Το πρόγραμμα για την παρακολούθηση των ΜΣΕ που έχει υποβληθεί από το Γερμανία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 20723000 ευρώ.

Άρθρο 4

1. Το πρόγραμμα για την παρακολούθηση των ΜΣΕ που έχει υποβληθεί από την Ελλάδα εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 975000 ευρώ.

Άρθρο 5

1. Το πρόγραμμα για την παρακολούθηση των ΜΣΕ που έχει υποβληθεί από τη Ισπανία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 5984000 ευρώ.

Άρθρο 6

1. Το πρόγραμμα για την παρακολούθηση των ΜΣΕ που έχει υποβληθεί από τη Γαλλία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 30554000 ευρώ.

Άρθρο 7

1. Το πρόγραμμα για την παρακολούθηση των ΜΣΕ που έχει υποβληθεί από την Ιρλανδία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 9577000 ευρώ.

Άρθρο 8

1. Το πρόγραμμα για την παρακολούθηση των ΜΣΕ που έχει υποβληθεί από την Ιταλία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 6952000 ευρώ.

Άρθρο 9

1. Το πρόγραμμα για την παρακολούθηση των ΜΣΕ που έχει υποβληθεί από το Λουξεμβούργο εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 198000 ευρώ.

Άρθρο 10

1. Το πρόγραμμα για την παρακολούθηση των ΜΣΕ που έχει υποβληθεί από τις Κάτω Χώρες εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 6312000 ευρώ.

Άρθρο 11

1. Το πρόγραμμα για την παρακολούθηση των ΜΣΕ που έχει υποβληθεί από την Αυστρία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 2455000 ευρώ.

Άρθρο 12

1. Το πρόγραμμα για την παρακολούθηση των ΜΣΕ που έχει υποβληθεί από την Πορτογαλία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 1059000 ευρώ.

Άρθρο 13

1. Το πρόγραμμα για την παρακολούθηση των ΜΣΕ που έχει υποβληθεί από την Φινλανδία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 1402000 ευρώ.

Άρθρο 14

1. Το πρόγραμμα για την παρακολούθηση των ΜΣΕ που έχει υποβληθεί από τη Σουηδία εγκρίνεται για την περίοδο από την 1η Ιανουαρίου έως τις 31 Δεκεμβρίου 2003.

2. Η χρηματοδοτική συμμετοχή της Κοινότητας ανέρχεται κατ' ανώτατο όριο σε 440000 ευρώ.

Άρθρο 15

Η οικονομική συνδρομή της Κοινότητας στα προγράμματα που εγκρίθηκαν στα άρθρα 1 έως 14 ανέρχεται στο 100 % του κόστους (χωρίς ΦΠΑ) αγοράς των συνόλων υλικών δοκιμής και των αντιδραστηρίων έως ποσό 10,50 ευρώ κατ' ανώτατον ανά δοκιμή, για δοκιμές που πραγματοποιήθηκαν από την 1η Ιανουαρίου έως τις 31ης Δεκεμβρίου 2003 σε ζώα που αναφέρονται στο παράρτημα III του κανονισμού ΕΚ αριθ. 999/2001.

Άρθρο 16

1. Η χρηματοδοτική συνδρομή της Κοινότητας για τα προγράμματα παρακολούθησης ΜΣΕ τα οποία αναφέρονται στα άρθρα 1 έως 14 παρέχεται υπό την προϋπόθεση ότι η εφαρμογή τους είναι σύμφωνη με τις σχετικές διατάξεις της κοινοτικής νομοθεσίας, περιλαμβανομένων των κανόνων περί ανταγωνισμού και περί ανάθεσης των δημοσίων συμβάσεων και εφόσον το ενδιαφερόμενο κράτος μέλος πληροί τους ακόλουθους όρους:

α) το ενδιαφερόμενο κράτος μέλος θα έχει θέσει σε ισχύ, πριν από την 1η Ιανουαρίου 2003, τις νομοθετικές, κανονιστικές και διοικητικές διατάξεις που απαιτούνται για την υλοποίηση του προγράμματος·

β) το εν λόγω κράτος μέλος θα διαβιβάζει στην Επιτροπή, κάθε μήνα, έκθεση σχετικά με την πρόοδο του προγράμματος και τις δαπάνες που πραγματοποιήθηκαν, το αργότερο τέσσερις εβδομάδες μετά το τέλος κάθε μηνός·

γ) το εν λόγω κράτος μέλος θα έχει διαβιβάσει μέχρι την 1η Ιουνίου 2004 το αργότερο μια τελική έκθεση σχετικά με την τεχνική εκτέλεση του προγράμματος, συνοδευόμενη από αιτιολογικά αποδεικτικά στοιχεία σχετικά με τις δαπάνες που πραγματοποιήθηκαν και τα αποτελέσματα που επιτεύχθηκαν κατά τη διάρκεια της περιόδου από την 1η Ιανουαρίου μέχρι τις 31 Δεκεμβρίου 2003·

δ) θα έχει υλοποιηθεί πράγματι το πρόγραμμα παρακολούθησης των ΜΣΕ.

2. Σε περίπτωση που το κράτος μέλος δεν εφαρμόσει τους κανόνες αυτούς, η Επιτροπή θα μειώσει την κοινοτική συνδρομή λαμβάνοντας υπόψη τη φύση και τη σοβαρότητα αυτής της παράβασης καθώς και την οικονομική ζημία που υπέστη η Κοινότητα.

Άρθρο 17

Η παρούσα απόφαση αρχίζει να ισχύει από την 1η Ιανουαρίου 2003.

Άρθρο 18

Η παρούσα απόφαση απευθύνεται στα κράτη μέλη.

Βρυξέλλες, 28 Νοεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.9.1990, σ. 19.

(2) ΕΕ L 203 της 28.7.2001, σ. 16.

(3) ΕΕ L 347 της 12.12.1990, σ. 27.

(4) ΕΕ L 268 της 14.9.1992, σ. 54.

(5) ΕΕ L 277 της 15.10.2002, σ. 25.

(6) ΕΕ L 147 της 31.5.2001, σ. 1.

(7) ΕΕ L 225 της 22.8.2002, σ. 3.

(8) ΕΕ L 160 της 26.6.1999, σ. 103.